wickkiey/tamil-wikipedia-chunked huggingface dataset:
# பிரான்சிஸ் லைட்

## வாழ்க்கை வரலாறு

### கெடாவிற்கு தற்காப்பு உதவிகள்

கெடா சுல்தானிடம் இருந்து பினாங்கைப் பெற்றுக் கொள்வதில் பிரான்சிசு லைட் வெற்றி பெற்றார். அதற்குப் பதிலாக, கெடா இராணுவத்திற்கு தற்காப்பு உதவியின் அடிப்படையில் ஆங்கிலேயர்கள் உதவுவார்கள் என்றும் உறுதி அளித்தார். ஆனால் சொன்னபடி உதவி செய்யவில்லை.  
பினாங்கு தீவு, தொடக்கத்தில் கெடா மாநிலத்துடன் இணைந்து இருந்தது. 1786, ஆகத்து 11-இல் பிரித்தானிய கிழக்கிந்திய நிறுவனத்தின் சார்பில் பிரான்சிசு லைட் பினாங்கில் காலடி வைத்த போது, அதற்கு ஐக்கிய இராச்சியத்தின், நான்காம் சார்ச்சு நினைவாக "வேல்சு இளவரசர் தீவு" எனப் பெயரிட்டார்.
# பிரான்சிஸ் லைட்

## வாழ்க்கை வரலாறு

### பிரான்சிசு லைட் வாக்குறுதி

அதன் பின்னர் பிரான்சிசு லைட், பிரித்தானிய இந்தியா அரசுக்கு பினாங்கைக் கொடுத்தார். இதன் மூலம் சியாம் மற்றும் பர்மிய இராணுவ ஆக்கிரமிப்பில் இருந்து கெடாவைக் காப்பாற்றுவதாகக் கெடா சுல்தானுக்கு பிரான்சிசு லைட் வாக்குறுதி அளித்து இருந்தார்.  
தொடக்கக் காலத்தில் பினாங்குத் தீவில் குடியேறியவர்கள் மலேரியா நோய் காரணமாக இறந்தார்கள், இதனால் பினாங்கு "வெள்ளை மனிதனின் கல்லறை" என அழைக்கப் படுகிறது.
# பிரான்சிஸ் லைட்

## வாழ்க்கை வரலாறு

### சயாமியத் தாக்குதல்

இதற்கு இடையில் சியாமியர்கள் கெடாவைத் தாக்கினார்கள். அப்போது பிரித்தானிய கிழக்கிந்திய நிறுவனத்தினர் கெடாவுக்கு உதவி வழங்க முன் வரவில்லை. அதனால், கெடா சுல்தான் பினாங்குத் தீவை 1790-ஆம் ஆண்டில் கைப்பற்ற முனைந்தார். அந்த முயற்சி தோல்வியில் முடிந்தது.  
பின்னர், ஓர் ஆண்டுக்கு 6,000 எசுப்பானிய டாலர்கள் வரிப் பணம் கட்டச் சொல்லி, கெடா சுல்தான் பினாங்குத் தீவை ஆங்கிலேயர்களிடமே கொடுத்தார்.
# பிரான்சிஸ் லைட்

## செபராங் பிறை

1800 ஆம் ஆண்டில் மலாயாத் தீபகற்பத்தின் பெரும் பரப்பளைவைக் கொண்ட செபராங் பிறை பினாங்குத் தீவுடன் இணைக்கப்பட்டது. அதற்கான வரிப்பணம் 10,000 டாலர்களாக அதிகரித்தது.  
இன்று வரையில் அந்த ரிங்கிட் தொகை 10,000, பினாங்கு அரசாங்கத்தினால் ஆண்டுதோறும் கெடா மாநிலத்துக்கு வழங்கப்பட்டு வருகிறது.  
1826-ஆம் ஆண்டில், பினாங்கு மாநிலம் மலாக்கா, சிங்கப்பூருடன் சேர்க்கப் பட்டது. இந்தியாவின் பிரித்தானிய அரசாங்கத்தின் ஆட்சியின் நீரிணைக் குடியேற்றங்கள் என்ற அமைப்பின் கீழ் கொண்டு வரப் பட்டது.
# பிரான்சிஸ் லைட்

## செபராங் பிறை

### மலாயா ஒன்றியம்

பின்னர் 1867-ஆம் ஆண்டில் பிரித்தானிய காலனித்துவ ஆட்சியின் கீழ் கொண்டு வரப்பட்டது. 1946-ஆம் ஆண்டில் இந்த நிலப் பகுதிகள் மலாயா ஒன்றியத்தில் இணைக்கப் பட்டன.  
பின்னர் 1948-ஆம் ஆண்டில் மலாயாக் கூட்டமைப்பில் சேர்க்கப்பட்டது. மலாயாக் கூட்டமைப்பு 1957-ஆம் ஆண்டில் விடுதலை பெற்று, 1963-ஆம் ஆண்டில் மலேசியா ஆனது.
# பிரான்சிஸ் லைட்

## செபராங் பிறை

### பிரான்சிசு லைட் இறுதிக்காலம்

1794 அக்டோபர் மாதம்; பிரான்சிசு லைட் இறக்கும் வரையில் பினாங்குத் தீவின் கண்காணிப்பாளராகப் பணியாற்றினார். 1789-இல் பினாங்குத் தீவின் மக்கள் தொகை ஏறக்குறைய 10,000. ஆறே ஆண்டுகளில் 1795-இல் அதன் மக்கள் தொகை 20,000-ஆக உயர்ந்தது.  
அவரின் செயல்களின் மூலமாக அவர் ஒரு நேர்மையான; மரியாதைக்குரிய மனிதர் என்பது தெரிய வருகிறது. அவர் உள்ளூர் மொழிகளைப் பேசினார். மற்றும் ஓரளவிற்கு உள்ளூர் உடைகளை அணிந்து கொண்டார். பினாங்கு வாழ் மக்களின் அன்பைப் பெற்றார்.[25]
# பிரான்சிஸ் லைட்

## செபராங் பிறை

### மலேரியா நோயினால் இறப்பு

மலேரியா நோயினால் பீடிக்கப்பட்டு 1794-ஆம் ஆண்டு அக்டோபர் 21-ஆம் தேதி பிரான்சிசு லைட் காலமானார். அவரின் உடல் சார்ச்சு டவுனில் உள்ள நார்தம் சாலையில் *(Northam Road)* உள்ள பழைய புராட்டசுடண்டு கல்லறையில் அடக்கம் செய்யப்பட்டு உள்ளது. நார்தம் சாலை இப்போது சுல்தான் அகமது சா சாலை என்று அழைக்கப் படுகிறது.  
லைட் சாலை *(Light Street)* என்று அவருடைய பெயரிலேயே, பினாங்கில் ஒரு சாலைக்கும் பெயர் வைக்கப்பட்டு உள்ளது. லைட் சாலை கன்வெண்ட் *(Convent Light Street)* எனும் பெயரில் ஒரு பெண்கள் கான்வெண்ட் பள்ளியும் உள்ளது. பினாங்கின் பழமையான பெண்கள் பள்ளி. 1852-இல் நிறுவப்பட்டது.
# பிரான்சிஸ் லைட்

## மார்டினா உரோசல்சு

பிரான்சிசு லைட்டின் மனைவியின் பெயர் மார்டினா உரோசல்சு *(Martina Rozells).* இவருடைய தோற்றம் மற்றும் நிலை விவாதத்திற்கு உட்பட்டது. இவரை ஒரு சாரார் போர்த்துகீசியர் என்று சொல்கிறார்கள். இன்னொரு சாரார் பிரெஞ்சுக்காரர் என்று சொல்கிறார்கள்.  
மற்றொரு சாரார் சயாமிய பெண்மணி என்கிறார்கள். அடுத்து மேலும் ஒரு தரப்பினர் மலாய்ப் பெண்மணி என்கிறார்கள். இவரின் தோற்றம் பற்றி பலவிதமான பதிவுகள் செய்யப்பட்டுள்ளன. இவர் ஒரு சயாமிய இளவரசியாராக இருக்கலாம் என்றும் கருத்து சொல்லப் படுகிறது.  
பிரான்சிசு லைட்டிற்கு மூன்று மகள்கள்; இரண்டு மகன்கள். சார்ச்சு டவுனுக்கு மேற்கே நான்கு 4 மைல் (6.4 கி.மீ.) தொலைவில் உள்ள சபோல்க் தோட்டத்தில் கட்டப்பட்ட வீட்டில் பிரான்சிசு லைட்டும் அவரின் குடும்பத்தினரும் வசித்து வந்தனர். அவர்களின் வீடு, ஒரு மிளகு தோட்டத்திற்குள் கட்டப்பட்ட "எளிய மாளிகை" என்றும் சொல்லப் படுகிறது.
# லுக்லா

**லுக்லா** (**Lukla**) ( நேபாள நாட்டின் தூரக்கிழக்கில் அமைந்த மாநில எண் 1-இல் அமைந்த சோலுகும்பு மாவட்டத்தில் உள்ள சிற்றூர் ஆகும். இது இமயமலையில் 2860 மீட்டர் (9,380 அடி) உயரத்தில் அமைந்துள்ளது. இது எவரஸ்ட் மலை ஏறுபவர்களின் அடிவார நகரம் ஆகும். காட்மாண்டு நகரத்திலிருந்து 170 கிலோ மீட்டர் தொலைவில் உள்ள லுக்லா நகரத்தில் அபாயகரமான ஒரு சிறிய வானூர்தி நிலையம் உள்ளது.
# பாகான் ஆஜாம்

**பாகான் ஆஜாம் ** (ஆங்கிலம்: *Bagan Ajam*; (மலாய் *Bagan Ajam*) என்பது மலேசியா, பினாங்கு, வட செபராங் பிறை மாவட்டத்தில்; பட்டர்வொர்த் நகரத்திற்கு அருகில்; மலேசியாவின் வடக்கு-தெற்கு விரவுச்சாலையை ஒட்டிய ஒரு சிறிய நகரம் ஆகும்.  
இந்த நகரம் காலைச் சந்தைக்கு மிகவும் பிரபலமானது. குறிப்பாக வார இறுதி நாட்களில் பெரும்பாலான குடியிருப்பாளர்கள் அந்தச் சந்தைக்கு வருவது வழக்கம்.  
பந்தாய் பாகான் ஆஜாம் *(Pantai Bagan Ajam)* என்பது உள்ளூர் மக்களிடையே பிரபலமான ஒரு கடற்கரையாகும். அழகிய கடல்கரை கொண்ட சிறுநகரம். மலேசியாவின் வடக்கு - தெற்கு விரவுச்சாலையைப் பயன்படுத்துபவர்கள், இந்த நகரத்தில் சற்று நேரம் ஓய்வு எடுத்துச் செல்வது வழக்கமாகும்.
# பாகான் ஆஜாம்

## பொது

### பட்டர்வொர்த் வெளிவட்டச் சாலை

பாகான் ஆஜாம் நகரமும்; பட்டர்வொர்த் நகரமும்; பட்டர்வொர்த் வெளிவட்டச் சாலையின் கட்டுமானத்தினால் *(Butterworth Outer Ring Road)* பெரும் மாற்றங்களைச் சந்தித்து உள்ளன.  
பட்டர்வொர்த் வெளிவட்டச் சாலை 2006-ஆம் ஆண்டில் கட்டி முடிக்கப்பட்டது. வெளிவட்டச் சாலையில் ஓய்வு மற்றும் சேவைப் பகுதிகள் அமைந்து உள்ளன. அத்துடன், இந்த வெளிவட்டச் சாலை மலாக்கா நீரிணைக்கு மிக அருகில், கடல்கரையை ஒட்டினால் போல அமைக்கப்பட்டு உள்ளது. அதனால்தான் பலரையும் இந்த இடம் மிகையாகக் கவர்கிறது.  
இங்கு வரும் பயணிகள் கடல் காட்சியைப் பார்க்கலாம். கடலில் சரக்குக் கப்பல்கள் செல்வதையும் பார்க்கவும் முடியும். பாகான் ஆஜாம் 15 சுங்கச் சாவடிகளைக் கொண்டுள்ளது.  
பாகான் ஆஜாம் நகரம் பட்டர்வொர்த் நகரில் இருந்து 3 கி.மீ. தொலைவிலும்; ஈப்போ மாநகரில் இருந்து 160 கி.மீ. தொலைவிலும் அமைந்துள்ளது. பட்டர்வொர்த் இராணுவ விமான நிலையம் *(RMAF Butterworth Air Base)* இங்குதான் உள்ளது.
# பாகான் ஆஜாம்

## பொது

### மலேசியாவின் முதல் கடலடி சுரங்கப்பாதை

மலேசியாவின் முதல் கடலுக்கடிச் சுரங்கப் பாதையும் *(Penang Undersea Tunnel)* இங்கு அமைக்கத் திட்டமிடப்பட்டு உள்ளது. 7.2 கி.மீ. நீளம் கொண்ட இந்த பினாங்கு கடலடி சுரங்கப்பாதை, பினாங்கு தீவிற்குச் செல்வதற்கான நேரத்தைப் பெரிய அளவில் குறைக்கும் என எதிர்பார்க்கப்படுகிறது.  
2016-ஆம் ஆண்டில் கட்டுமானப் பணிகள் தொடங்கின. பினாங்கு அரசாங்கத்தால் முதல் பாலத்தின் போக்குவரத்தைக் குறைக்கவும் மற்றும் தீவில் உள்ள மற்ற நெரிசலான இடங்களில் போக்குவரத்தைக் குறைக்கவும் திட்டமிடப்பட்டது.  
ஆனால் சில பல காரணங்களினால் ஒத்தி வைக்கப்பட்டது. எனினும் அண்மைய காலத்தில் கட்டுமானங்கள் தொடர்கின்றன. 2025-ஆம் ஆண்டு வாக்கில் நிறைவுபெறும் என எதிர்பார்க்கப்படுகிறது.
# நாமிச்சே பசார்

**நாமிச்சே பசார்** (Namche Bazaar, Nemche Bazaar அல்லது Namche Baza; ) என்பது நேபாளத்தின் வடகிழக்கே உள்ள மாநில எண் 11இல் உள்ள சோலுகும்பு மாவட்டத்தில் அமைந்த ஒரு எவரஸ்ட் மலை அடிவார சிற்றூர் ஆகும். இவ்வூரின் மிகத்தாழ்ந்த பகுதியே கடல்மட்டத்திலிருந்து 3440 மீட்டர் உயரத்தில் அமைந்துள்ளது. நேபாள நாட்டிலேயே மிகவும் விலைமிக்க செலவுமிக்க இடம் இதுவாகும். நேபாளத்தின் தலைநகரான காட்டுமாண்டு நகரத்தைவிட மூன்று மடங்கு கூடுதல் செலவுமிக்க இடம் இது. இங்கே நேபாள அரசின் அதிகாரிகளும், அலுவலகங்களும், தடுப்புக்காவல் நிலையங்களும் உள்ளன.  
2011 ஆண்டின் கணக்கெடுப்பின்படி இவ்வூரின் மக்கள் தொகை 1647, இவர்கள் 397 தனி வீடுகளில் வாழ்கின்றார்கள். இங்கு வாழும் செர்ப்பா இனத்தவர் எவரஸ்டு சிகரம் ஏறும் வீரர்களுக்கு வழிகாட்டிகளாகவும், சுமை தூக்குபவர்களாகவும் பணிசெய்கின்றனர். இவ்வூரில் யாக் எருமை மாமிசம் அதிக அளவில் உண்ணப்படுகிறது.
# நாமிச்சே பசார்

## இடவமைப்பு

நாமிச்சே பசாருக்கு அருகே மேற்கே கோங்குடே இரி (Kongde Ri) என்னும் உயரிய மலையும், உயரம் 6187 மீட்டர் கிழக்கே தாம்செர்க்கு என்னும் 6623 மீட்டர் உயரிய மலையும் உள்ளது.
# நாமிச்சே பசார்

## போக்குவரத்து

இவ்வூருக்குப் போய்வர கால்நடையாகத்தான் சென்றுவரமுடியும். குதிரை, கழுதை, மாடு, கவரிமா ஆகியவற்றின் மீதும் பொருள்களை ஏற்றிச்சென்றுவரலாம். நாமிச்சே பசார் ஊருக்கு மேலாக 3,750&nbsp;மீ / 12,303&nbsp;அடி உயரத்தில் சியாங்குபுச்சே வானூர்திநிலையம் உள்ளது, ஆனால் அது பயணிகள் செலவுக்கு இல்லை. எப்பொழுதாவது உருசிய பொருள் ஏற்றுமதி இறக்குமதிக்கு உலங்கு வானூர்தித் தளமாகப் பயன்படுகின்றது.
# நாமிச்சே பசார்

## சுற்றுலா

நாமிச்சே பசார் மலையேறிகளும் கரட்டுநடையாளர்களும் (trekkers) குவியும் இடம். கும்புப் பகுதிக்குச் செல்ல இதுவொரு வாயிற்புறம். உயரச்சூழலில் பழக்கப்படவும் இது முக்கியமான இடம். இவ்வூரில் நிறைய விடுதிகளும் உணவகங்களும் உள்ளன. இணைய வசதிகளும் கம்பியில்லா இணைய வசதிகளும் உள்ள காப்பி-தேநீர் விடுதிகள் பல உள்ளன.  
சனிக்கிழமை காலையில், கிழமைதோறும் நடக்கும் சந்தை ஊரின் நடுவில் நடக்கும். நாளும் நடக்கும் திபேத்திய சந்தையும் உண்டு. ஆடைகளும் மலிவான சீனப் பண்டங்களும் பெரும்பாலும் விற்பனைப்பொருள்களாகவிருக்கும்.
# நாமிச்சே பசார்

## தட்பவெப்பநிலை

நாமிச்சே குளிர்ந்த ஈரப்பதமான கோடைக்காலமும், உலர்ச்சியான குளிர்காலமும் கொண்டது. இவை பெரும்பாலும் உயரத்தாலும் கோடைக்கால பருவ மழையாலும் மாறுபடுவது.
# கோரக்செப்

**கோரக்செப்** (**Gorak Shep**) நேபாள நாட்டின் மாநில எண் 1-இல் அமைந்த சோலுகும்பு மாவட்டத்தில் அமைந்த தற்காலிக குடியிருப்பு பகுதி ஆகும். இது பனிபடர்ந்த இமயமலையில் உள்ள எவரஸ்ட் மலையில் அடிவாரத்தில் உயரத்தில் அமைந்துள்ளது. எவரஸ்டு மலை ஏறும் காலங்களில் மட்டும் இந்த ஊர் செயல் செயல்படுகிறது. கோரக் செப்பில் மலையேற்ற வீரர்களுக்கான தங்கும் விடுதிகள் உள்ளது. இவ்வூரில் செர்ப்பாக்கள் மலையேற்ற வீரர்களுக்கு வழிகாட்டிகளாகவும், சுமை தூக்குபவர்களாகவும் உள்ளனர்.  
சாகர்மாதா தேசியப் பூங்காவின் ஒரு பகுதியாக கோரக்செப் குடியிருப்பு பகுதி உள்ளது. கோரக்செப் பனி ஏரி உள்ளது.  
கோரக்செப் காட்சி]]
மற்றும் கோரக்செப்பின் அகலப்பரப்புக் காட்சி]]
# தொண்டூர் சமணர் குகையில் தமிழ் பிராமி கல்வெட்டு

**தொண்டூர் சமணர் குகையில் தமிழ் பிராமி கல்வெட்டு** என்பது விழுப்புரம் மாவட்டம், வல்லம் வட்டம், தொண்டூர் கிராமத்தையொட்டி அமைந்துள்ள பஞ்சனாப்பாடி குன்றில் உள்ள பாறையில் பொறிக்கப்பட்டுள்ள தமிழ் பிராமி கல்வெட்டைக் குறிக்கும். தொண்டூரைச் சுற்றி பெரிய பாறைகள் கொண்ட குன்றுகள் சூழ்ந்துள்ளன. இவ்வூர் வல்லத்திலிருந்து 10 கி.மீ. தொலைவிலும், செஞ்சியிலிருந்து 22 கி.மீ. தொலைவிலும், திண்டிவனத்திலிருந்து 34 கி.மீ. தொலைவிலும், விழுப்புரம் மாவட்டத் தலைமையகத்திலிருந்து வடக்கு நோக்கி 51 கி.மீ தொலைவிலும் அமைந்துள்ளது. இவ்வூர் விழுப்புரம் மற்றும் திருவண்ணாமலை மாவட்டங்களுக்கான எல்லையில் அமைந்துள்ளது. சீயமங்கலம், தேசூர், விடல், அகலூர், மேல்சித்தாமூர் சமண மடம் ஆகிய சமணப்பதிகள் இவ்வூருக்கு அருகே அமைந்துள்ளன.
# தொண்டூர் சமணர் குகையில் தமிழ் பிராமி கல்வெட்டு

## சமணர் படுக்கைகள்

பஞ்சனாப்பாடி மலைக்குன்றில் இயற்கையான சமணர் குகைத் தளம் காணப்படுகிறது. குகைத்தளத்திற்குச் செல்வதற்காக பாறையில் படிக்கட்டுகள் செதுக்கப்பட்டுள்ளன. சமண முனிவர்கள் இங்கு வாழ்ந்ததற்கான சான்றுகள் இங்கு காணக்கிடைக்கின்றன. இங்குள்ள குகைத்தளத்தில் வழவழப்பான மூன்று கற்படுக்கைகள் தலையணைகளுடன் காணப்படுகின்றன. இவை சமண துறவிகள் தங்குவதற்காக பாறையில் செதுக்கப்பட்டுள்ளன.
# தொண்டூர் சமணர் குகையில் தமிழ் பிராமி கல்வெட்டு

## கல்வெட்டு

இந்த மூன்று படுக்கைகளையொட்டி கால்மாட்டிற்கு சற்று கீழே உள்ள சரிவான பாறையில் ஒரு தமிழ் பிராமி கல்வெட்டு பொறிக்கப்பட்டுள்ளது. இக்கல்வெட்டு இரண்டு வரிகள் கொண்டது. கல்வெட்டு மிகவும் தேய்ந்துள்ளாதால் சற்று தெளிவில்லாமல் காணப்படுகிறது.
# தொண்டூர் சமணர் குகையில் தமிழ் பிராமி கல்வெட்டு

## கல்வெட்டு பாடம்

[இ] ளங்காயிபன் ஏவ அகழ் ஊர் அறம்
மோசி செய்த அதிட்டானம்  
என்பது கல்வெட்டு பாடம் ஆகும்.. யானைமலை தமிழ் பிராமி கல்வெட்டிலும் இப்பெயர் காணப்படுகிறது. "அத்துவாயி அரட்டக்காயிபன்" என்பது ஒரு சமணத் துறவியின் பெயர். தமிழ்-பிராமி எழுத்து முறையிலிருந்து வட்டெழுத்தாக வளரும் நிலையில் இக்கல்வெட்டு உள்ளது. இக்கல்வெட்டில் மூன்றாவது எழுத்தாக வரும் ஙகர மெய் புள்ளி பெற்றுள்ளது. கல்வெட்டின் முடிவில் மூன்று படுக்கைக் கோடுகள் ஒன்றன் கீழ் ஒன்றாகப் பொறிக்கப்பட்டுள்ளன. இக்குறியீடு மூன்று என்ற எண்ணைக் குறிப்பதாகக் கருதப்படுகிறது. இங்குள்ள மூன்று படுக்கைகளைக் குறிக்கிறதா? என்பது உறுதியாகத் தெரியவில்லை. இக்கல்வெட்டு கி.பி. மூன்றாம் நூற்றாண்டைச் சேர்ந்ததாகக் கருதப்படுகிறது. .
# தொண்டூர் சமணர் குகையில் தமிழ் பிராமி கல்வெட்டு

## பார்சுவநாதர்: 23 ஆம் சமண தீர்த்தங்கரரின் சிற்பம்

சமணப் படுக்கை அமைந்துள்ள பாறையின் அருகே உள்ள மற்றொரு பாறையில் செதுக்கப்பட்டுள்ள புடைப்புச் சிற்பம் சமண சமயத்தைச் சேர்ந்த 23 ஆம் தீர்தங்கரான பார்சுவனாதரின் சிற்பமாகும். பார்சுவநாதர் ஐந்து தலை நாகம் அமைத்துள்ள குடையின் கீழ் அமர்ந்த நிலையில் காணப்படுகிறார். கி.பி. எட்டாம் நூற்றாண்டைச் சேர்ந்தது என்று கருதப்படும் இச்சிற்பம் இப்பகுதி மக்களின் வழிபாட்டிற்குரிய தெய்வமாகவும் திகழ்கிறது.
# தொண்டூர் சமணர் குகையில் தமிழ் பிராமி கல்வெட்டு

## மேலும் சில சமணர் படுக்கைகள்

குகையிலிருந்து தென்பகுதியில் படிக்கட்டுகள் வழியே ஏறிச்சென்றால், சமணத் துறவிகளுக்காக வெட்டப்பட்ட ஐந்து கற்படுக்கைகளை மற்றொரு குகைத்தளத்தில் காணலாம். குன்றின் உச்சியில் மேலும் இரண்டு கற்படுக்கைகள் அமைக்கப்-பட்டுள்ளன
# தொண்டூர் விண்ணம்பாறைப் பாறை விஷ்ணு சிற்பமும் பல்லவர் கல்வெட்டும்

**தொண்டூர் விண்ணம்பாறை விஷ்ணு சிற்பமும் பல்லவர் கல்வெட்டும்** தமிழ்நாட்டின் விழுப்புரம் மாவட்டம், வல்லம் வட்டம், தொண்டூர் கிராமத்தை ஒட்டி வயல்வெளியில் அமைந்துள்ள ஒற்றைக் கருங்கற் பாறையில் செதுக்கப்பட்டுள்ளன. பல்லவர் கல்வெட்டு பல்லவ மன்னன் தந்திவர்மன் (கி.பி. 795 to 846) காலத்தைச் சேர்ந்தது.
திறந்த வெளியில் அமைந்துள்ள விஷ்ணு சிற்பம் கி.பி.8-ஆம் நூற்றாண்டைச் சேர்ந்ததாக இருக்கலாம்.இச்சிற்பத் தொகுதி இந்திய தொல்லியல் அளவீட்டுத் துறையின் (Archaeological Survey of India (ASI) பராமரிப்பில் உள்ளது.
# தொண்டூர் விண்ணம்பாறைப் பாறை விஷ்ணு சிற்பமும் பல்லவர் கல்வெட்டும்

## பள்ளிகொண்ட விஷ்ணுவின் சிற்பம்

தோராயமாக 20 அடி நீளமும், 10 அடி உயரமும் உடைய நீள்சதுர வடிவப் பாறையில் இச்சிற்பம் செதுக்கப்பட்டுள்ளது. சொன்னவண்ணம் செய்த பெருமாள் கோவில் 8-ஆம் நூற்றாண்டின் பிற்பகுதியில் பல்லவர்களால் கட்டப்பட்டதாக நம்பப்படுகிறது.
இங்கு பெருமாள் இரண்டு கரங்களுடன் காட்சிதருகிறார். தலையில் கிரீடமகுடம், காதில் மகர குண்டலங்கள், கௌஸ்துபம் உள்ளிட்ட கழுத்தணிகள், தோள்வளைகள், கேயூரம், கைவளைகள், அரைப்பட்டிகை (உதரபந்தம்) ஆகிய அணிகலன்களை அணிந்துள்ளார். இடது தோளிலிருந்து கீழிறங்கும் முப்புரிநூல் வலது கைக்கடியில் உபவீதமாக காட்டப்பட்டுள்ளது. இடுப்பில் பட்டாடை அணிந்துள்ளார்.
இங்குள்ள கல்வெட்டு விஷ்ணுவை 'கிடந்த பெருமாள்’ என்று குறிப்பிட்டுள்ளது.
# தொண்டூர் விண்ணம்பாறைப் பாறை விஷ்ணு சிற்பமும் பல்லவர் கல்வெட்டும்

## கல்வெட்டு

பல்லவ மன்னன் விஜய தந்திவர்மனின் ஆறாம் ஆட்சி ஆண்டுக் கல்வெட்டு (S.I.I. vol. XIV, no. 42; A. R. No. 283 of 1916) விண்ணம்பாறை சிற்பத்தின் அருகே உள்ள எழுத்துப்பாறையில் பொறிக்கப்பட்டுள்ளது. விண்ணகோவரையார் என்னும் குறுநிலத்தலைவன் 16 கழஞ்சு பொன்னை அறக்கொடையாக அளித்துள்ளான். இதன் வாயிலாகக் கிடைக்கும் வட்டித் தொகையை பயன்படுத்தி எற்றுக் குன்றனார் பட்டாரி அம்மனுக்கு படையல் படைப்பதற்காக மேற்கொண்ட ஏற்பாட்டை இக்கல்வெட்டு பதிவு செய்துள்ளது. படைத்த பின்னர் யாத்ரீகர்களுக்கு உணவாக வழங்கவேண்டும்.என்பது நிபந்தனை. சிங்கபுர நாடு, ஆறுவகூர் சபையோர் 16 கழஞ்சு பொன் கிடைத்ததை ஒப்புக்கொண்டுள்ளனர். வாரியத்தைச் சேர்ந்த குறிப்பிட்ட அங்கத்தினர்கள் மூலம் நிவந்தம் முறையாக பரமரிக்கப்படுவதைக் கண்காணிக்கவும் ஏற்பாடு செய்யப்பட்டுள்ளது.
# தொண்டூர் விண்ணம்பாறைப் பாறை விஷ்ணு சிற்பமும் பல்லவர் கல்வெட்டும்

## கால அளவீடு

பள்ளிகொண்ட விஷ்ணுவின் சிற்பம் பல்லவ மன்னன் தந்தி வர்மன் காலத்தைச் சேர்ந்தது.
# நசிரா அக்தர்

**நசிரா அக்தர்** (*Nasira Akhter*) இந்தியாவின் சம்மு காசுமீர் மாநிலம் குல்காம் நகரத்தைச் சேர்ந்த ஒரு கண்டுபிடிப்பாளர் ஆவார். 1972 ஆம் ஆண்டு பிப்ரவரி மாதம் முதல் தேதியன்று இவர் பிறந்தார். பள்ளிப் படிப்பை பாதியில் நிறுத்திய இவர் மூலிகைகளைப் பயன்படுத்துவதில் ஆர்வம் காட்டினார். 2008 ஆம் ஆண்டில் வெளியிடப்படாத ஒரு மூலிகையைப் பயன்படுத்தி இதற்கான ஒரு தீர்வைக் கண்டுபிடித்தார். நசிரா அக்தரின் சாதனைகளை அங்கீகரிக்கும் வகையில், 2022 ஆம் ஆண்டு பன்னாட்டு மகளிர் தினத்தன்று குடியரசுத் தலைவர் இராம்நாத் கோவிந்திடம் இருந்து நாரி சக்தி புரசுகார் எனப்படும் பெண் சக்தி விருதைப் பெற்றார்.
# சு இராசகோபால்

**சு இராசகோபால்** (*S. Rajagopal*) இந்தியாவின் தமிழ்நாட்டைச் சேர்ந்த கல்வெட்டியல் ஆய்வாளர் ஆவார். 1950 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். கல்வெட்டுக் குறித்த ஆர்வத்தை உருவாக்கவும், கல்வெட்டுகள் மூலம் வரலாற்றை அறியவும் இளம் தலைமுறையினருக்கு பயிற்சிகள் அளித்து வருகிறார்.
# சு இராசகோபால்

## எழுதிய நூல்கள்

1. திருவையாறு
# இலக்மினியா இரயில் நிலையம்

**இலக்மினியா இரயில் நிலையம்** (*Lakhminia railway station*) இந்தியாவின் கிழக்கு மத்திய இரயில்வேயின் ஒரு பிரிவு ஆகும். பீகார் மாநிலத்தின் பேகூசராய் மாவட்டம் சோன்பூர் பிரிவில் உள்ள இலக்மினியா கிராமத்தில் இந்த இரயில் நிலையம் அமைந்துள்ளது. பெகுசராய் பீகாரின் தொழில்துறை தலைநகரமாக அறியப்படுகிறது. இந்நகரம் கல்வியாளர் தாமசு எட்வர்ட்டு ராவன்சா பிறப்பிடமாகும். இலக்மினியா கிராமத்தின் அஞ்சல் குறியீட்டு எண் 851211 ஆகும்.
# பிலியஸ்

**பிலியஸ்** (**Phlius**, ) அல்லது **Phleius** என்பது பண்டைய கிரேக்கத்தின், பெலொப்பொனேசியாவின் வடகிழக்கு பகுதியில் உள்ள ஒரு சுதந்திர நகர அரசாகும். **ஃபிலியாசியா** என அழைக்கப்படும் ஃபிலியசின் பிரதேசம், வடக்கே சிசியோனியா, மேற்கில் ஆர்காடியா, கிழக்கில் கிளியோனே, தெற்கில் ஆர்கோலிஸ் ஆகியவற்றை எல்லைகளாக கொண்டுள்ளது. இந்தப் பிரதேசம் கடல் மட்டத்தில் இருந்து உயரத்தில் உள்ள ஒரு சிறிய பள்ளத்தாக்கு ஆகும். இது மலைகளால் சூழப்பட்டுள்ளது. அதில் இருந்து ஒவ்வொரு பக்கத்திலும் ஓடைகள் பாய்ந்து, சமவெளியின் நடுவில் பாயும் அசோபஸ் ஆற்றுடன் கலக்கின்றன. சமவெளியின் தெற்குப் பகுதியில் உள்ள மலை, அசோபஸ் நீரூற்றுகளின் முக்கிய ஆதாரமாக இருந்தது. அது கார்னேட்ஸ் (Καρνεάτης) என்று அழைக்கப்பட்டது. ஃபிலியஸின் பிரதேசம் பழங்காலத்தில் அங்கு உற்பத்தியாகும் மதுவுக்காக கொண்டாடப்பட்டது. இசுட்ராபோவின் கூற்றுப்படி, நாட்டின் பண்டைய தலைநகரம் செலோஸ் மலையில் உள்ள அரேதிரியா (Ἀραιθυρέα) ஆகும். இது ஓமரால் குறிப்பிடப்பட்டுள்ளது. ஆனால் பின்னர் மக்கள் அதை விட்டு வெளியேறி 30 ஸ்டேடியா தொலைவில் ஃபிலியசைக் கட்டினார்கள். எனினும், பௌசானியாஸ் எந்த இடம்பெயர்வு பற்றியும் பேசவில்லை. ஆனால் பண்டைய தலைநகரம் அராண்டியா (Ἀραντία) என்ற பெயரால் அழைக்கப்பட்டது என்று கூறுகிறார். அதன் நிறுவனர் அராஸ் என்பவராவார். பின்னர் அது அராசின் மகளால் அரேதிரியா என்று அழைக்கப்பட்டது. இது இறுதியாக சீசஸின் மகனும், டெமினஸின் பேரனான ஃபிலியாசினால் பிலியஸ் என்ற பெயரைப் பெற்றது என்று கூறுகிறார். பிலியஸ் சிசியோனிலிருந்து வந்த ரெக்னிடாசின் தலைமையில் டோரியர்களால் கைப்பற்றப்பட்டார். அதனால் இங்கு வசிப்பவர்களில் சிலர் சாமோசுக்கு குடிபெயர்ந்தனர், மற்றவர்கள் கிளாசோமெனேவுக்கு குடிபெயர்ந்தனர்; சமோசுக்கு குடியேறியவர்களில் ஹிப்பாசஸ் என்பவர் இருந்தார், அவரின் வம்சாவளியைச் சேர்ந்தவர் பித்தாகரசு ஆவார்.  
ஃபிலியஸ் பிரபுக்களால் ஆளப்பட்டது. ஃபிலியஸ் 200 வீரர்களை தெர்மோபைலே சமருக்கு அனுப்பியது. அடுத்து 1000 வீரர்களை பிளாட்டீயா சமருக்கு அனுப்பினார். புவியியல் ரீதியாக ஆர்கோசுக்கு நெருக்கமாக இருந்தாலும், இது எசுபார்த்தாவின் கூட்டாளியாகவும் பெலோபொன்னேசியன் கூட்டணியின் உறுப்பினராகவும் இருந்தது. பெலோபொன்னேசியப் போரின் முழு காலத்திலும் இது எசுபார்த்தாவுக்கு விசுவாசமாகவும் ஆர்கோசுக்கு எதிராகவும் இருந்தது.
# பினாங்கு கடலடி சுரங்கப்பாதை

**பினாங்கு கடலடி சுரங்கப்பாதை** (ஆங்கிலம்: *Penang Undersea Tunnel*; (மலாய் *Terowong Bawah Laut Pulau Pinang*) என்பது மலேசியா, பினாங்கு, வட செபராங் பிறை மாவட்டத்தில்; பட்டர்வொர்த் நகரத்திற்கு அருகில் கட்டப்பட்டு வரும் ஒரு சுரங்கப்பாதை ஆகும்.  
இந்தக் கடலடி சுரங்கப்பாதை தீபகற்ப மலேசியாவின் பட்டர்வொர்த் நகரத்தையும்; பினாங்குத் தீவின் ஜார்ஜ் டவுன் நகரத்தையும் இணைக்கின்றது.  
இதுவே மலேசியாவின் முதல் கடலுக்கடிச் சுரங்கப் பாதை. 7.2 கி.மீ. நீளம் கொண்ட இந்த பினாங்கு கடலடி சுரங்கப்பாதை, பினாங்கு தீவிற்குச் செல்வதற்கான நேரத்தைப் பெரிய அளவில் குறைக்கும் என எதிர்பார்க்கப் படுகிறது. கட்டுமானம் 2016-ஆம் ஆண்டில் தொடங்கியது.  
இந்தச் சுரங்கப்பாதை கிழக்கில் பட்டர்வொர்த் நகரம்; செபராங் பிறை நகரம்; மற்றும் மேற்கில் ஜார்ஜ் டவுன் நகரம் ஆகிய நகரங்களை இணைக்கின்றன. இந்த்த் திட்டத்தைப் பின்பற்றி மலாக்கா மாநிலத்தில் கடலடி சுரங்கப்பாதை அமைக்கும் ஒரு திட்டம் உருவாகி உள்ளது. மலாக்கா நகரையும் இந்தோனேசியா துமாய் நகரையும் இணைப்பதே அந்தத் திட்டமாகும்.
# பினாங்கு கடலடி சுரங்கப்பாதை

## பொது

கட்டுமான வேலைகள் இரு பகுதிகளாக நடைபெறுகின்றன. ஒரு பகுதி: தீபகற்ப மலேசியாவின் மலேசியாவின் வடக்கு-தெற்கு விரவுச்சாலையை ஒட்டிய பாகான் ஆஜாம் சிறுநகரத்தில் இருந்து, தீபகற்ப மலேசியப் பகுதியின் கட்டுமான வேலைகள் தொடங்குகின்றன.
# பினாங்கு கடலடி சுரங்கப்பாதை

## பொது

### பினாங்கு அரசாங்கத்தின் திட்டம்

சுருங்கக் கூறின், பினாங்கு தீவின் பிரதான நிலப்பரப்பில் உள்ள பட்டர்வொர்த் நகரத்திற்கும்; ஜார்ஜ் டவுன் நகரத்திற்கும் இடையே கடலுக்கு அடியில் ஒரு சுரங்கப் பாதை அமைப்பதே பினாங்கு கடலடி சுரங்கப்பாதைத் திட்டமாகும்.  
பினாங்கு முதல் பாலத்தின் போக்குவரத்தைக் குறைக்கவும் மற்றும் பினாங்குத் தீவில் உள்ள மற்ற நெரிசலான இடங்களில் போக்குவரத்தைக் குறைக்கவும் திட்டமிடப்பட்டது. அந்த வகையில் பினாங்கு அரசாங்கத்தால் இந்தத் திட்டம் முன்னெடுத்துச் செயல்படுத்தப் படுகிறது.
# பினாங்கு கடலடி சுரங்கப்பாதை

## பொது

### மரினா கரையோர விரைவுச்சாலை

2025-ஆம் ஆண்டில் கட்டி முடிக்கப்படும் போது, இந்தச் சுரங்கப்பாதை மலேசியாவின் முதல் கடலடி சுரங்கப்பாதையாக அமையும். சிங்கப்பூரில் உள்ள மரினா கரையோர விரைவுச்சாலை *(Marina Coastal Expressway)*-க்கு அடுத்த நிலையில், தென்கிழக்கு ஆசியாவின் இரண்டாவது கடலடிச் சுரங்கப் பாதையாகவும் அமையும்.  
இந்த சுரங்கப்பாதை, ரிங்கிட் RM 6.3 பில்லியன் செலவில், மிகப் பெரிய பொதுப் பணித் திட்டமாக இருக்கும். எதிர்கால விரிவாக்கங்களைக் கருத்தில் கொண்டு, இந்தக் கடலுக்கடிச் சுரங்கப் பாதையில், ஒரு சுங்கச் சாவடியும் மற்றும் பினாங்கு இலகு தொடருந்துக்கு *(Penang LRT)* இட வசதிகளும் அமைத்துக் கொடுக்கப்படும்.
# பினாங்கு கடலடி சுரங்கப்பாதை

## பொது

### சுரங்கப்பாதை விவரங்கள்

| குறிப்புகள் |  |  |  |
| --- | --- | --- | --- |
| **மலேசிய விரவுச்சாலை** | **பாகான் ஆஜாம்** **தெற்கு சந்திப்பு** | **பட்டர்வொர்த் வெளிவட்ட சாலை**  
**வடக்கு**
**தெலுக் ஆயர் தாவார்**
**பட்டர்வொர்த்**
**சுங்கை பட்டாணி**
**ஈப்போ**
**தெற்கு**
**செபராங் ஜெயா**
**பிறை**
**கூலிம்**
**கிரிக்** | சந்திப்பு |
| <span> **பட்டர்வொர்த் வெளிவட்ட சாலை**</span>''' |  |  |  |
| <span> **பினாங்கு கடலடி சுரங்கப்பாதை**</span> |  |  |  |
| <span> **பாகான் ஆஜாம் சுங்கச் சாவடி**</span>''' |  |  |  |
| **பினாங்கு கடலடி சுரங்கப்பாதை**
வடக்கு கால்வாய், பினாங்கு | சுரங்கப் பாதையின் தொடக்கம்/முடிவு |  |  |
| **பினாங்கு கடலடி சுரங்கப்பாதை**
வடக்கு கால்வாய், பினாங்கு |  |  |  |
| **பினாங்கு கடலடி சுரங்கப்பாதை**
வடக்கு கால்வாய், பினாங்கு | சுரங்கப் பாதையின் தொடக்கம்/முடிவு |  |  |
| **மலேசிய விரவுச்சாலை** | **கர்னி டிரைவ் இரட்டைச் சாலை பரிமாற்றம்** | **வடமேற்கு**
**கர்னி டிரைவ் இரட்டைச் சாலை**
**கர்னி டிரைவ்**
**தஞ்சோங் பூங்கா**
**பத்து பெரிங்கி** | சந்திப்பு |
| <span> **பினாங்கு கடலடி சுரங்கப்பாதை**</span>''' |  |  |  |
| <span> **ஜார்ஜ் டவுன் உள்வட்டச் சாலை**</span>''' |  |  |  |
| **தென்மேற்கு**
**ஜார்ஜ் டவுன் உள்வட்டச் சாலை**
**நகர மையம்**
**ஜாலான் சுல்தான் அகமது ஷா (நார்த்தாம் சாலை)** |  |  |  |
# தாணு இரவி வர்மா

**தாணு ரவி வர்மா** (*Sthanu Ravi Varma*) ( மலையாளம் மற்றும் தமிழ் : **கோ தாணு இரவி** ), **குலசேகரன்** என்று அழைக்கப்படும் இவர், பொ.ச.844/45 முதல் 870/71 வரை தென்னிந்தியாவில் கேரளாவின் சேர பெருமாள் ஆட்சியாளராக இருந்தார். மேலும் அறிஞர்களால் அறியப்பட்ட ஆரம்பகால சேர பெருமாள் ஆட்சியாளாவார். புகழ்பெற்ற கொல்லம் சிரிய கிறிஸ்தவ செப்பு தகடுகள் மன்னன் தாணு ரவியின் ஐந்தாவது ஆட்சி ஆண்டில் தேதியிட்டவை. தாணு ரவியின் ஆட்சிக் காலத்தைச் சேர்ந்த மேலும் இரண்டு கல்வெட்டுகளை இரிஞ்ஞாலகுடா, கூடல்மாணிக்கம் கோயிலிலும், திருவற்றுவாய், திருவல்லாவிலும் காணலாம். தாணு ரவியின் காலத்தில் கோயில் அதிகாரியாக (இளவரசர்) இவரது மருமகன் (இவரது மகளின் கணவர்) விஜயராகவன் என்பவர் இருந்துள்ளார். இவருக்குப் பிறகு ராம ராஜசேகர் (870/71– 883/84) ஆட்சிக்கு வந்தார்.  
தாணு ரவி தனது ஆட்சியின் முடிவில் அரியணையைத் துறந்தார். மேலும், குலசேகர ஆழ்வார் (பன்னிரெண்டு ஆழ்வார்களில் ஏழாவது ஆழ்வார்) என்ற பெயரில் வைணவ ஆழ்வாரானார். இவர் நாடக ஆசிரியர் சேர மன்னர் குலசேகர வர்மாவுடன் அடையாளம் காணப்படுகிறார்.
# தாணு இரவி வர்மா

## தொழில்

)]]
இன்றைய மத்திய கேரளாவானது கொங்கு சேர அல்லது கேரள இராச்சியத்திலிருந்து (கி.பி. 8-9 ஆம் நூற்றாண்டு) பிரிந்து சேர பெருமாள் சாம்ராஜ்யத்தை உருவாக்கி இருக்கலாம். இந்தக் காலகட்டத்திற்கு முன்பு மத்திய கேரளா சில வகையான துணை ஆட்சியின் கீழ் இருந்தது.  
சேர பெருமாள் மன்னனின் நேரடி அதிகாரம் மத்திய கேரளாவில் உள்ள தலைநகர் மாகோதையை (இன்றைய கொடுங்கல்லூர் சுற்றி உள்ள நாட்டிற்கு மட்டுப்படுத்தப்பட்டது. உள்ளூர் தலைவர்கள் (உடையவர்) அரசியல் ரீதியாகவும் இராணுவ ரீதியாகவும் பயன்படுத்திய அதிகாரத்துடன் ஒப்பிடும்போது இவரது அரசாட்சி சடங்களவிலும் பெயரளவில் மட்டுமே இருந்தது. நம்பூதிரி - பிராமணர்கள் மத மற்றும் சமூகப் பாடங்களிலும் பெரும் அதிகாரத்தைக் கொண்டிருந்தனர்.
# தாணு இரவி வர்மா

## தொழில்

### தாணு ரவியின் சமகால சோழ மன்னன்

இவர், கொங்கு நாட்டின் (மத்திய தமிழ்நாடு ) மீதான சோழ மன்னன் ராஜகேசரி வர்மாவின் போரில் பங்குதாரராக இருந்தார். இரண்டு ஆட்சியாளர்களும் இணைந்து தஞ்சையின் தலைவர் விக்கி அண்ணன் (கடம்ப மகாதேவியின் கணவர்) என்று அழைக்கப்படும் ஒரு கங்க இளவரசருக்கு இராணுவ மரியாதைகளை வழங்கியதாக அறியப்படுகிறது. பிருத்விபதியின் மகன் விக்கி அண்ணன் கி.பி 9 ஆம் நூற்றாண்டின் நடுப்பகுதியில் உள்ள கங்கர் கல்வெட்டில் குறிப்பிடப்பட்டுள்ளார். " கதம்பா " என்ற தலைப்பு கதம்ப பரம்பரையுடன் ஒரு உறவைக் குறிக்கிறது. ) அல்லது ஸ்ரீகந்த சோழனுடன் (கி.பி. 817–845) அடையாளம் காணலாம்.
# தாணு இரவி வர்மா

## கல்வெட்டுகளில்

தாணு ரவியின் கீழ் (கொல்லம்) தலைவரான அய்யன் அடிகள், புகழ்பெற்ற கொல்லம் சிரிய கிறிஸ்தவ செப்புத் தகடுகளை சி. 849 கி.பி.-இல் வெளியிட்டுள்ளார். கொல்லத்தில் மார் சபீர் ஐசோவால் கட்டப்பட்ட கிறிஸ்தவ தேவாலயத்திற்கு அய்யன் அடிகள் நிலம் மற்றும் பணியாட்களை வழங்கியதாகவும், அஞ்சுவண்ணம் மற்றும் மணிகிராமம் ஆகிய வணிகக் கழகங்களுக்கு அதன் பராமரிப்பை ஒப்படைத்ததாகவும் கல்வெட்டு பதிவு செய்கிறது. சேர பெருமாள் இளவரசர் விஜயராகவன் முன்னிலையில் உதவித்தொகை வழங்கப்பட்டது . குலசேகரனின் மகள், கோ கிழான் அடிகள் என்ற பட்டத்துடன், விஜயராகவனைத் திருமணம் செய்து கொண்டார் (இவர் குலசேகரனின் சகோதரியின் மகனாகவும் இருக்கலாம்).
# தாணு இரவி வர்மா

## இதனையும் பார்க்கவும்

- இராசேந்திர சோழன்
- முதலாம் இராஜராஜ சோழன்
# பண்டமாக்கல்

ஒரு முதலாளித்துவ பொருளாதார அமைப்பிற்குள் **பண்டமாக்கல்** (commodification) என்பது பொருட்கள், சரக்குகள், சேவைகள், சிந்தனைகள், இயற்கை, தனிப்பட்ட/தனியார் தகவல்கள், மக்கள், விலங்குகள் போன்றவற்றை வர்த்தகப் பண்டங்களாக மாற்றுவதாகும். அர்ஜுன் அப்பாதுரையின் கூற்றுப்படி ஒரு பண்டம் என்பது மிக அடிப்படையான விளக்கத்தின்படி "பரிமாற்ற நோக்கத்திற்காகப் பயன்படும் பொருள்" அல்லது "பொருளாதார மதிப்புள்ள ஒரு பொருள்" ஆகும்.  
தண்ணீர், கல்வி, தரவு, தகவல், அறிவு, மனித வாழ்க்கை, விலங்கு வாழ்க்கை போன்ற சில விஷயங்களைப் பண்டங்களாகக் கருதக்கூடாது என்ற அடிப்படையில் பண்டமாக்கல் பெரும்பாலும் கண்டனத்திற்கு உள்ளாக்கப்படுகிறது.
# பண்டமாக்கல்

## சொல்லாக்கம்

பண்டமாக்கல் என்ற சொல்லின் ஆங்கிலச் சொல்லின் ஆரம்பகாலப் பயன்பாடு 1975-ம் ஆண்டிலிருந்து இருப்பதாக ஆக்ஸ்போர்டு ஆங்கில அகராதியில் பதிவாகியுள்ளது. குறியியலில் விமர்சனப் பேச்சுப் பகுப்பாய்வின் வளர்ச்சியின் காரணமாக பண்டமாக்கல் என்னும் கருத்தாக்கத்தின் பயன்பாடு பொதுவானதாகிவிட்டது.  
*பண்டமாக்கல்* (commodification) என்ற சொல் *பண்டப்படுத்துதல்* (commoditization) என்ற சொல்லிலிருந்து சற்றே வேறுபட்டாலும் இவ்விரு சொற்களும் ஏறக்குறைய ஒன்றாகவே பொதுவழக்கில் பயன்படுத்தப்படுகிறது. இதற்கு முன்பு வர்த்தகத்திற்குப் பயன்படுத்தப்படாத பொருட்களையும் வர்த்தகப் பண்டமாக மாற்றும் செயல்முறையை விவரிக்கவும் பண்டமாக்கல் என்ற சொல் பயன்படுத்தப்படுகிறது; பண்டமாக்கல் மற்றும் பண்டப்படுத்துதல் ஆகிய சொற்களின் வேறுபாட்டிற்கு அவற்றின் மானுடவியல் பயன்பாட்டை ஒப்பிடுக.  
இருப்பினும் பல அறிஞர்கள் இவ்விரு சொற்களையும் பல இடங்களில் (இக்கட்டுரையில் செய்யப்பட்டது போல்) வேறுபடுத்திக் காட்டுகின்றனர். சமூகச் சூழல்களில் வணிகமல்லாத ஒரு பொருள் வணிகமாக்கப்பட்டதைக் குறிக்கும் வகையில் (அதாவது "வணிகத்தால் சிதைக்கப்பட்டது" என்ற தோரணையில்) பண்டமாக்கல் என்ற சொல் பயன்படுத்தப்படுகிறது. வணிகச் சூழல்களில் ஏற்கனவே உள்ள ஒரு பொருளின் தேவை அதிகரித்து அதற்கான வழக்கமான சந்தை ஒரு பண்டச் சந்தையாக மாறி அதன் மூலம் அப்பொருளும் மற்ற பண்டங்களும் ஒன்றுக்கொன்று மாறக்கூடியவையாக ஆகி கடுமையான விலைப் போட்டி இருக்கும் வகையில் மாறுவதை. வதைக் பண்டப்படுத்துதல் என்ற சொல் குறிக்கிறது. சுறுங்கக் கூறின், "இன்றைய சூழலில் கணினியின் நுண்செயலிகள் பண்டப்படுத்தப்படுகின்றன, காதல் பண்டமாக்கப்படுகிறது."
# பண்டமாக்கல்

## எடுத்துக்காட்டுகள்

இன்றைய உலகில் வணிகமயமாக்கப்பட்டு விட்டதாகக் கருதப்படும் கருத்துக்கள் தேசப்பற்று, விளையாட்டு, நெருக்கம், மொழி, இயற்கை, உடல் என்பன போன்ற பரவலான விடயங்களும் அடங்கும்.
# பண்டமாக்கல்

## எடுத்துக்காட்டுகள்

### மனிதப் பண்டமாக்கல்

அடிமைத்தனத்தில் தொடங்கி வாடகைத் தாய்மை வரை பல்வேறு சூழல்களில் மனிதர்கள் பண்டமாக்கப்பட்டிருக்கிறார்கள் என்று அறிஞர்கள் கருதுகின்றனர். இந்தியன் பிரீமியர் லீக், பிக் பாஷ் லீக் உள்ளிட்ட அமைப்புகள் வாயிலாக கிரிக்கெட் வீரர்கள் ஏலம் விடப்படுவது ஒருவகையாக மனிதப் பண்டமாக்கலின் எடுத்துக்காட்டாக விவாதிக்கப்படுகிறது. கன்னித்தன்மை ஏலங்கள் (virginity auctions) சுயபண்டமாக்கலுக்கு மேலும் ஒரு எடுத்துக்காட்டு ஆகும். மனித உறுப்பு வர்த்தகம், "கருப்பைப் பண்டமாக்கல்" என்ற பெயரில் அறியப்படும் கட்டண வாடகைத் தாய் (paid surrogacy), மனிதக் கடத்தல் போன்றவற்றில் மனிதப் பண்டம் என்னும் சொல் பயன்படுத்தப்படுகிறது. மனித கடத்தலின் ஒரு பகுதியான அடிமை வர்த்தகம் என்பது மக்களைப் பண்டமாக்குவதன் ஒரு வகையாகும். ஒரு கூலிச் சந்தையில் ஒரு முதலாளியிடம் தங்கள் உழைப்பினை விலை பேசுகையில் மக்கள் பண்டமாக்கப்படுகிறார்கள் அல்லது "பொருட்களாக மாற்றப்படுகிறார்கள்" என்று காஸ்டா எஸ்பிங்-ஆன்டர்சன் கூறுகிறார்.
# பண்டமாக்கல்

## எடுத்துக்காட்டுகள்

### விலங்குப் பண்டமாக்கல்

விலங்குகளை பண்டமாக்கல் என்பது பண்டமாக்கலின் மிகவும் ஆரம்ப வடிவங்களில் ஒன்றாகும். விலங்குகளை மனிதன் வளர்க்கத் தொடங்கிய காலத்திலிருந்து விலங்குப் பண்டமாக்கலை அறிய முடிகிறது. இது விலங்குகளை உணவுக்காகவும், மருந்துக்காகவும், ஒய்யார மற்றும் அழகுசாதனப் பொருட்களுக்காகவும், அறிவியல் மற்றும் மருத்துவ ஆராய்ச்சிகளுக்காகவும், சுமைதாங்குதல் உள்ளிட்ட இன்னபிற உழைப்புக்காகவும், போக்குவரத்துக்காகவும், பொழுதுபோக்குக்காகவும், வனவிலங்கு வர்த்தகத்திற்காகவும், செல்லப்பிராணி வளர்ப்புக்காகவும் என விலங்கடிமைத்தனத்தின் அனைத்து வடிவங்களையும் உள்ளடக்கியதாகும். உணவுக்காக மனிதரல்லா விலங்குகளைப் பண்டமாக்கல் என்பது மனிதர்கள், விலங்குகள், சுற்றுச்சூழல் ஆகியவற்றின் நலனைக் காட்டிலும் "ஏகபோக சார்பு நிதி நலன்களுக்கு" முன்னுரிமை அளிக்கும் முதலாளித்துவ அமைப்புகளுடன் நேரடியாகத் தொடர்புடையது என்று அறிஞர்கள் கூறுகின்றனர். ஒவ்வொரு ஆண்டும் 200 பில்லியனுக்கும் அதிகமான நிலவாழ் விலங்குகளும் நீர்வாழ் விலங்குகளும் மனித நுகர்வுக்காகக் கொல்லப்படுகின்றன. அறிவியல் அறிஞர்களும் விலங்குரிமை ஆர்வலர்கள் இச்செயலை "விலங்கு இனப்படுகொலை" (animal holocaust) என்று அழைக்கின்றனர். தானியங்களை மனித நுகர்வுக்கு நேரடியாகப் பயன்படுத்துவதை விட்டு அவற்றை விலங்குகளுக்கு ஊட்டி அவற்றைக் கொழுக்கவைத்து பின்னர் அவற்றிலிருந்து இறைச்சி உற்பத்தி செய்யப்படும் செயலானது நிலம் மற்றும் பிற வளங்களை மாபெரும் அளவில் விரயமாக்குவதே உலகெங்கிலும் ஊட்டச்சத்து குறைபாடு, பஞ்சம், பட்டினிச்சாவு ஆகியவற்றுக்கு முக்கிய காரணமாக அமைகிறது. பண்ட வெறித்தனம் என்றும் அந்நியத்தனம் என்றும் பலவாறாக பண்டமாக்கலின் சமூகத் தாக்கத்தை மார்க்ஸ் பெரிய அளவில் விமர்சித்துள்ளார்.  
ஒரு பொருள் பண்டமாக மாற்றப்படுவதற்கு முன்பு அதற்கென்று ஒரு "குறிப்பிட்ட தனிப்பட்ட பயன்பாட்டுத் தன்மை" உண்டு.
# பண்டமாக்கல்

## உசாத்துணைத் தரவுகள்

- Farah, Paolo Davide, Tremolada Riccardo, Desirability of Commodification of Intangible Cultural Heritage: The Unsatisfying Role of IPRs, in TRANSNATIONAL DISPUTE MANAGEMENT, Special Issues "The New Frontiers of Cultural Law: Intangible Heritage Disputes", Volume 11, Issue 2, March 2014, Available at SSRN.com
- Farah, Paolo Davide, Tremolada Riccardo, Intellectual Property Rights, Human Rights and Intangible Cultural Heritage, Journal of Intellectual Property Law, Issue 2, Part I, June 2014, , Giuffre, pp.&nbsp;21–47. Available at SSRN.com
- Schimank, Uwe and Volkmann, Ute (ed.): *The Marketization of Society: Economizing the Non-Economic*. Bremen: Research Cluster "Welfare Societies", 2012.
-
# விஜயராகவன்

விஜயராகவன், சேரப் பெருமாள் அரசன் தாணு இரவி வர்மாவின் (கி.பி. 849) ஐந்தாம் ஆட்சியாண்டில் அரச இளவரசனாகத் தோன்றினார். இவர் தாணு இரவியின் மகளையும் (கோ கிழான் அடிகள் ரவி நீலி) மணந்தார். இளவரசி பற்றிய பதிவு தென் ஆய் நாட்டில் காணப்படுகிறது. இவர் தாணு இரவியின் மருமகனாகவும் (சகோதரியின் மகன்) இருந்திருக்கலாம். இவரது இரண்டு மகள்கள் சோழ மன்னன் முதலாம் பராந்தகனுக்கு திருமணம் செய்து வைக்கப்பட்டனர்.  
விஜயராகவன் முன்பு சேர பெருமாள் வம்சத்தின் அரசன் கோத ரவியுடன் (ஆட்சி சுமார்.905/06-943/44) அடையாளம் காணப்பட்டார்.
# விஜயராகவன்

### வம்ச வரலாறு

கி.பி 11 ஆம் நூற்றாண்டில் இயற்றப்பட்ட வம்ச வரலாற்றான மூசிக வம்ச காவ்யத்தில் கேரள மன்னன் 'ஜெயராகவன்' என்று வர்ணிக்கப்படும் அதே அரச குடும்பத்தைச் சேர்ந்தவராகவே விஜயராகவனும் இருக்க வேண்டும். காவ்யத்தின்படி, ஜெயராகவன் அந்த நேரத்தில் ( வட கொல்லம் ) மூசிக மன்னன் குஞ்சி வர்மாவின் மகளை மணந்தார்.  
விஜயராகவன் தனது மைத்துனரான ஈசான மூசிகனுக்கு எதிராக மூசிக இராச்சியத்திற்கு ஒரு இராணுவப் பயணத்தையும் வழிநடத்தினார். ஜெயராகவனின் மகனான கோத வர்மா கேரளகேதுதான் இறுதியில் இரு இராச்சியங்களுக்கும் இடையே மீண்டும் ஒரு சண்டையை ஏற்படுத்தினார்.
# நான்காம் கோவிந்தராசன்

**கோவிந்தராஜா IV** (*Govindaraja* IV) (ஆட்சி சுமார் 1192 பொ.ச.) இன்றைய வடமேற்கு இந்தியாவில் உள்ள சபடலக்ச நாட்டை ஆண்ட சகாம்பரி சகமான வம்சத்தைச் சேர்ந்த ஒரு இந்திய மன்னராவார். கோரி படையெடுப்பாளர்கள் இவரது தந்தை மூன்றம் பிரித்திவிச்ராசனை தோற்கடித்து கொன்றனர். அப்போது இவர் உரிய வயதை அடையாமல் இருந்தபோதும் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக இவரது மாமா அரிராஜா இவரை பதவி நீக்கம் செய்தார். அதைத் தொடர்ந்து, இவர் சகமான வம்சத்தின் இரணதம்பபுரத்தின் சகாமனா புதிய கிளையை இன்றைய ரந்தம்பூரில் நிறுவினார்.
# நான்காம் கோவிந்தராசன்

## ஆட்சி

கோவிந்த ராஜா பிருத்திவிராச் சௌகான் என்ற சகமான மன்னனுக்கு பிறந்தவர். 16 ஆம் நூற்றாண்டின் தாரிக்-இ- பெரிஷ்தா இவரை "கோலா" என்று பெயரிட்டது. இது "கோவிந்தா" என்பதாகவும் "குவா " என்பதன் தவறான எழுத்துப்பெயர்ப்பாகவும் இருக்கலாம்.  
கிபி 1192 இல், கோரிகள் சகமான இராச்சியத்தின் மீது படையெடுத்து, கோவிந்தராஜாவின் தந்தையை தோற்கடித்து கொன்றனர். கோரி முகமது கோவிந்தராஜனை ஆட்சியாளராக நியமித்தார்.  
இவரது குறுகிய ஆட்சியின் போது, தில்லி மற்றும் ஹான்சி உட்பட கிளர்ச்சியாளர் சகமான ஆளுநர்களை கோரிகள் கட்டுப்படுத்தி வைத்திருந்தனர். இவரது மாமா அரிராஜா, அஜ்மீரில் கோரி ஆட்சிக்கு எதிராகக் கிளர்ச்சி செய்தார். கோவிந்தராஜாவை ரந்தம்பூர் கோட்டையில் தஞ்சம் அடையச் செய்தார். கோரியின் ஆளுநர் குத்புத்தீன் ஐபக் தில்லியிலிருந்து ரந்தம்பூருக்கு விரைந்தார். மேலும் அரிராஜாவின் இராணுவத்தை பின்வாங்கும்படி கட்டாயப்படுத்தினார். கோவிந்தராஜா கோரி ஆளுநருக்கு தனது நன்றியைத் தெரிவிக்க மூன்று தங்க முலாம்பழங்களை பரிசாக வழங்கினார்.  
பின்னர் கோவிந்தராஜா அஜ்மீர் திரும்பினார். இருப்பினும், கிபி 1193 இல், அரிராஜா மீண்டும் அஜ்மீர் மீது படையெடுத்தார். போர் பிருத்விராஜாவின் கிளர்ச்சித் தளபதிகளால் ஆதரிக்கப்பட்டது. மீண்டும், கோவிந்தராஜா ரந்தம்பூருக்கு தப்பி ஓட வேண்டியிருந்தது. இந்த நேரத்தில், அரிராஜா அஜ்மீரை ஆக்கிரமிக்க முடிந்தது, மேலும் புதிய சகமான மன்னரானார். அரிராஜா கிபி 1194 இல் கோரிகளால் தோற்கடிக்கப்பட்டார். இதற்கிடையில், கோவிந்தராஜாவுக்கு ரந்தம்பூரின் பதவி வழங்கப்பட்டது. இவரது மகன் வல்கணன் (அல்லது பல்கணன்) இவருக்குப் பின் தில்லி சுல்தானகத்தின் ஆட்சியாளராக ரந்தம்பூர் அரியணையில் அமர்ந்தார்.
# மலேசிய வடக்கு-தெற்கு விரைவுச்சாலை, மத்திய இணைப்பு

**மலேசிய வடக்கு-தெற்கு விரைவுச்சாலை, மத்திய இணைப்பு** அல்லது **மத்திய இணைப்பு விரைவுச்சாலை** (ஆங்கிலம்: *North–South Expressway Central Link*; மலாய்: *Lebuhraya Utara–Selatan Hubungan Tengah*) என்பது மலேசியாவில் உள்ள ஒரு விரைவுச்சாலை. இதற்கு **எலைட்** **(ELITE)** எனும் பெயரும் உண்டு.  
இந்த விரைவுச்சாலை சிலாங்கூர் மாநிலத்தில் உள்ள சா ஆலாம் நகருக்கும்; நெகிரி செம்பிலான் மாநிலத்தில் உள்ள நீலாய் நகருக்கும் இடையே செல்கிறது.  
இந்த விரைவுச் சாலையானது; புத்ராஜெயா மற்றும் கோலாலம்பூர் பன்னாட்டு வானூர்தி நிலையம் ஆகிய இடங்களுக்கான முதன்மை அணுகல் பாதையாகவும் செயல்படுகிறது.
# மலேசிய வடக்கு-தெற்கு விரைவுச்சாலை, மத்திய இணைப்பு

## பொது

வடக்கு-தெற்கு விரைவுசாலை (மலேசியா) எனும் மலேசியாவின் பிரதான விரைவுச்சாலையில் இரு பிரிவுகள் உள்ளன.  
- 1. வடக்கு-தெற்கு விரைவுசாலை (வடக்கு) *(North–South Expressway Northern Route)*
- 2. வடக்கு-தெற்கு விரைவுசாலை (தெற்கு) *(North–South Expressway Southern Route)*  
இந்த இரு பிரிவுகளையும் மத்திய இணைப்பு விரைவுச்சாலை இணைத்துச் செல்கிறது. அந்த வகையில் மாநிலங்களைக் கடந்து *(Interstate Traffic);* வடக்குப் பகுதிக்குச் செல்லும் வாகனங்களும்; தெற்குப் பகுதிக்குச் செல்லும் வாகனங்களும்; கோலாலம்பூர் மாந்கரத்திற்குள் செல்லாமல் கடந்து செல்ல முடியும்.  
வாகனங்கள் கோலாலம்பூர் மாநகரத்திற்குள் செல்வதைத் தவிர்ப்பதற்காகவும்; கோலாலம்பூரில் வாகன நெரிசலைக் குறைப்பதற்காகவும் இந்த மத்திய இணைப்பு விரைவுச்சாலை 1996-ஆம் ஆண்டில் அமைக்கப்பட்டது.
# மலேசிய வடக்கு-தெற்கு விரைவுச்சாலை, மத்திய இணைப்பு

## வரலாறு

வடக்கு-தெற்கு விரைவுசாலைக்கான புதிய விரைவுச்சாலை (மத்திய இணைப்பு விரைவுச்சாலை) அமைப்பது பற்றி 1994-ஆம் ஆண்டில் அறிவிக்கப்பட்டது.  
1994 மார்ச் மாதம் மத்திய இணைப்பு விரைவுச்சாலையின் கட்டுமானம் தொடங்கப்பட்டது. 1997 ஆகஸ்டு மாதம் நிறைவடைந்தது. முதல் பகுதி, சா ஆலாம் மற்றும் **யூ.எஸ்.ஜே. (USJ)** சுபாங் ஜெயா நகரங்களுக்கு இடையில், 1996 ஜூன் மாதம் திறக்கப்பட்டது.
# மலேசிய வடக்கு-தெற்கு விரைவுச்சாலை, மத்திய இணைப்பு

## வரலாறு

### 2000-ஆம் ஆண்டில் புத்ராஜெயா இணைப்பு

1997 அக்டோபர் மாதம், மத்திய இணைப்பு விரைவுச்சாலையின் எஞ்சிய பகுதி, போக்குவரத்துக்கு திறக்கப்பட்டது. 2000-ஆம் ஆண்டில் புத்ராஜெயா நகருக்கான இணைப்பு திறக்கப்பட்டது.  
2013 பிப்ரவரி 28-ஆம் தேதி, மத்திய இணைப்பு விரைவுச் சாலையின், புத்ராஜெயா இணைப்பில் பண்டார் நுசா புத்ராவுக்குச் செல்லும் சந்திப்பில் முழுமை அடையாத ஒரு பாலம் தண்ணீர் குழாய் கசிவு காரணமாக இடிந்து விழுந்தது. உயிர்ச் சேதமோ காயமோ ஏற்படவில்லை.
# எலிஸ்

**எலிஸ்** அல்லது **இலியா** (*Elis* அல்லது *Ilia*, , *இலியா* ) என்பது கிரேக்கத்தின் பெலொப்பொனேசியா தீபகற்பத்தின் மேற்குப் பகுதியில் உள்ள ஒரு வரலாற்றுப் பகுதி. இது மேற்கு கிரேக்கத்தின் நவீன பிராந்தியத்தின் பிராந்திய அலகாக நிர்வகிக்கப்படுகிறது. இதன் தலைநகரம் பைர்கோஸ் . 2011 வரை இது இதே பிரதேசத்தை உள்ளடக்கிய எலிஸ் மாகாணமாக இருந்தது.  
நவீன பிராந்திய அலகு பாரம்பரிய காலத்தின் பண்டைய எலிசுடன் கிட்டத்தட்ட ஒத்துள்ளது. கிமு 776 இல் தொடங்கிய பண்டைய ஒலிம்பிக் போட்டிகளுக்கு பெயர் பெற்ற எலிஸ், எபிடலியன் மற்றும் ஒலிம்பியா நகரங்களின் பழங்கால இடிபாடுகள் இங்கே உள்ளன.
# எலிஸ்

## நிலவியல்

எலிசின் வடக்குப் புள்ளி 38° 06'N, மேற்கே 22°&nbsp;12′E, தெற்கே 37°,18′N, கிழக்கே 21° &nbsp;54′E. ஆகும். இந்த பிராந்தியம் வடக்கிலிருந்து தெற்கு வரை நீளமாகவும், கிழக்கிலிருந்து மேற்குவரை சுமார் நீகம் கொண்டுள்ளது.  
நவீன பிராந்திய அலகு பண்டைய எலிசுடன் முழுமையாக ஒத்துப்போகவில்லை: லம்பியா பண்டைய ஆர்காடியாவைச் சேர்ந்தது, மேலும் கலோக்ரியா இப்போது அக்கீயாவின் ஒரு பகுதியாக உள்ளது.  
பிராந்தியத்தின் மிக நீளமான ஆறு அல்ஃபியோஸ் ஆகும் . மற்ற ஆறுகள் எரிமந்தோஸ், பினியோஸ், நெடா ஆகும். அல்ஃபியோஸ், பினியோஸ், நெடா ஆகிய ஆறுகள் எலிசில் உள்ள அயோனியன் கடலில் பாய்கின்றன. மாகாணத்தில் 1% க்கும் குறைவான நீர் திறந்த வெளியில் உள்ளது. பெரும்பாலானவை வடக்கு மற்றும் கிழக்கில் உள்ள செயற்கை நீர்த்தேக்கங்கள் மற்றும் அணைகளில் காணப்படுகின்றன. பினியோஸ் அணை வடக்கு எலிசுக்கு தண்ணீர் வழங்குகிறது. தண்ணீர் குடிப்பதற்கு பாதுகாப்பானது அல்ல, ஏனெனில் அதில் சில அசுத்தங்கள் உள்ளன. ஒலிம்பியா மற்றும் கிரெஸ்டெனாவிற்கு அருகிலுள்ள அல்ஃபியோஸ் ஆற்றில் உள்ள இரண்டாவது, சிறிய நீர்த்தேக்கம் பைர்கோசுக்கு தண்ணீரை வழங்குகிறது.  
பிராந்திய அலகின் கிழக்குப் பகுதி வனப்பகுதியாகும், தெற்கில் பெரும்பாலும் பைன் மரங்கள் உள்ளன. ஃபோலோய் மற்றும் கிழக்கு எலிசின் மலைத்தொடர்களில் பாதுகாக்கபட்ட வனப் பகுதிகள் உள்ளன. வடக்கில் பைன் மரங்களைக் கொண்ட ஸ்ட்ரோஃபிலியா காடு உள்ளது. மலைத் தொடர்களில் மோவ்ரி (சுமார் 720 மீ அல்லது 2,400 அடி), திவ்ரி (சுமார் 1500 மீ), மின்தே (சுமார் 1100 மீ) ஆகிய மைகள் உள்ளன.  
பிராந்தியத்தின் நிலப்பகுதியில் மூன்றில் ஒரு பங்கு வளமானவை. மீதமுள்ளவை குன்றுகள் மற்றும் பயிர்களுக்கு ஏற்றவை அல்ல. பிராந்தியத்தில் சதுப்பு நிலப் பரப்பு 1-1.5% ஆகும். சதுப்பு நிலப்பகுதிகள் குறிப்பாக சமிகோ பகுதியில் உள்ளன. அவற்றில் பெரும்பாலானவை விவசாய நோக்கங்களுக்காக மாற்றப்பட்டுள்ளன. 10 கிமீ² (4 சதுர மைல்) நிலப்பகுதி மட்டுமே சதுப்பு நிலமாக பாதுகாக்கப்படுகிறது.  
கிமு 776 இல் தொடங்கிய பண்டைய ஒலிம்பிக் போட்டிகளுக்கு பெயர் பெற்ற எலிஸ், எபிடலியன் மற்றும் ஒலிம்பியாவின் பழங்கால இடிபாடுகள் இங்கே உள்ளன. ஒலிம்பியாவின் வரலாறு தொடர்பான சிலைகள் கொண்ட ஒரு அருங்காட்சியகம் உள்ளது. மற்றொரு அருங்காட்சியகம் எலிசில் உள்ளது, ஆனால் அது மிகவும் சிறியது.
# எலிஸ்

## நிலவியல்

### காலநிலை

எலிஸ் நடுநிலக்கடல் சார் வானிலையைக் கொண்டுள்ளது, வெப்பம் மிகுந்த கோடைக்காலம் உள்ளது. 40&nbsp;°C மேல் வெப்பநிலை பதிவாகி உள்ளது. மலைப்பகுதியில் குளிர்ச்சியாக இருக்கும், மேலும் குளிர்காலத்தில் மலையை பனி மூடுகிறது. கிழக்கு பெலோபொன்னீஸை விட எலிஸ் அதிக ஈரப்பதம் கொண்டது.
# எலிஸ்

## நிலவியல்

### இயற்கை பேரழிவுகள்

எலிஸ் பிராந்தியம் நில நடுக்கவியல் மண்டலத்தில் அமைந்துள்ளது. இதனால் ஒவ்வொரு ஆண்டும் பல நிலநடுக்கங்கள் ஏற்படுகின்றன. இப்பகுதியைத் தாக்கிய சில குறிப்பிடத்தக்க பூகம்பங்கள்:  
- 1909: சாவரியில் நிலநடுக்கம்
- 1910: வர்தோலோமியோவில் நிலநடுக்கம்
- 1920: கைலினியில் நிலநடுக்கம்
- 1953: அயோனியன் பூகம்பம், எலிசில் சிறிய அளவில் சேதம்
- 2008: ஜூன் 8 பெலோபொன்னீஸ் நிலநடுக்கம், 2 இறப்புகள்; லெச்சைனா, அமலியாடா, வர்தோலோமியோ ஆகிய இடங்களில் நூற்றுக்கணக்கான வீடுகளும், கட்டிடங்களும் சேதமடைந்ததாக பதிவாகியுள்ளது.  
2002-2003 காலக்கட்டிதல் ஏற்பட்ட பெருமழையினால் ஏற்பட்ட நிலச்சரிவினால் கிராமங்கள் அழிக்கப்பட்டன. அதனால் சில பாலங்களும், சாலைகளும் துண்டிக்கப்பட்டன. 2008 பிப்ரவரியில் ஏற்பட்ட, பனிப்பொழிவினால் மனோலாடா, நியா மனோலாடா , கூனூபேலியில் வேளாண் பயிர்களை அழித்தன.  
2007 ஆகத்தில், ஏற்பட்ட பெரும் காட்டுத் தீயினால் பல்லாயிரக்கணக்கான இறப்புகளும், பாரிய சுற்றுச்சூழல் மற்றும் பொருளாதார பேரழிவும் ஏற்பட்டது. மாகாணத்தின் இறுதி எண்ணிக்கையின்படி: 45 பேர் இறந்தனர், 100,000 பேர் பாதிக்கப்பட்டனர் தீயினால் 3,500 பேர் வீடுகளை இழந்தனர், 25,000 விலங்குகள் இறந்தன, 8,500 ஹெக்டேர் பரப்பளவிலான காடுகள் எரிந்தன, 2,300 ஹெக்டேர் விளைநிலங்கள் எரிந்தன. ஒலிம்பியாவின் தொல்லியல் தளம் கடுமையான அச்சுறுத்தலுக்கு ஆளானது ஆனால் சேதமடையவில்லை.
# எலிஸ்

## நிர்வாகம்

இந்த பிராந்திய அலகானது 7 நகராட்சிகளாக பிரிக்கப்பட்டுள்ளது. இவை (தகவல் பெட்டியில் உள்ள வரைபடத்தில் உள்ள எண்):  
- பண்டைய ஒலிம்பியா (4)
- ஆந்த்ராவிட-கில்லினி (6)
- ஆண்ட்ரிட்சைனா-கிரெஸ்டெனா (3)
- இலிடா (2)
- பினியோஸ் (7)
- பைர்கோஸ் (1)
- சகாரோ (5)
# எலிஸ்

## நிர்வாகம்

### 2011 சீர்திருத்தம்

2011 கல்லிக்ராடிஸ் அரசாங்க சீர்திருத்தத்தின் ஒரு பகுதியாக, எலிஸ் என்ற பிராந்திய அலகு முன்னாள் மாகாணமான எலிஸிலிருந்து உருவாக்கப்பட்டது ( Νομός ) தற்போதைய பிராந்திய அலகின் இதே பிரதேசத்தை இந்த மாகாணம் கொண்டிருந்தது. அதே நேரத்தில், கீழே உள்ள அட்டவணையின்படி, நகராட்சிகள் மறுசீரமைக்கப்பட்டன.
| பண்டைய ஒலிம்பியா
( *ஆர்க்கியா ஒலிம்பியா* ) | ஆர்க்கியா ஒலிம்பியா | ஆர்க்கியா ஒலிம்பியா |
| --- | --- | --- |
| லம்பியா |  |  |
| லசியோனா |  |  |
| ஃபோலோய் |  |  |
| ஆந்திரவிட-கில்லினி | ஆந்திரவிட | லெச்சைனா |
| வூப்ராசியா |  |  |
| காஸ்ட்ரோ-கில்லினி |  |  |
| லெச்சைனா |  |  |
| ஆண்ட்ரிட்சைனா-கிரெஸ்டெனா | ஆண்ட்ரிட்சைனா | கிரெஸ்டெனா |
| அலிஃபெரா |  |  |
| ஸ்கில்லோண்டா |  |  |
| இலிடா | அமலியாடா | அமலியாடா |
| பினியா |  |  |
| பினியோஸ் | காஸ்டோனி | காஸ்டோனி |
| கவசிலா |  |  |
| வர்தோலோமியோ |  |  |
| திராகானோ |  |  |
| பைரகோஸ் | பைரகோஸ் | பைரகோஸ் |
| வோல்காஸ் |  |  |
| இர்டனோஸ் |  |  |
| ஓலேனி |  |  |
| ஜகாரோ | ஜகாரோ | ஜகாரோ |
| ஃபிகேலியா | } |  |
# எலிஸ்

## நிர்வாகம்

### மாகாணங்கள்

2006 க்கு முன், எலிஸ் எலிஸ் மாகாணம் மற்றும் ஒலிம்பியா மாகாணம் என இரண்டு மாகாணங்களாக பிரிக்கப்பட்டிருந்தன. எலிஸ் மாகாணத்தில் ஹாலோ அல்லது லோலேண்ட் எலிஸ் மற்றும் பிசாட்டிஸின் வடக்குப் பகுதி இருந்தன. இது இரண்டு மாகாணங்களில் பரப்பளவில் மிகச்சிறியது, ஆனால் அதிக மக்கள்தொகை கொண்டது. மாகாண தலைமையகம் பைர்கோஸ் ஆகும். ஒலிம்பியா மாகாணத்தின் பெரும்பகுதியாக பிசாடிஸ் மற்றும் டிரிஃபிலியா ஆகியவை இருந்தன. அதன் தலைநகரம் மலைகளில் உள்ள ஆண்ட்ரிட்சைனா ஆகும். கிரெஸ்டெனா மற்றும் சகாரோ ஆகியவை மாகாணத்தின் மிகப்பெரிய நகரங்களாகும்.
# எலிஸ்

## மக்கள் தொகை

எலிஸ் பெலோபொன்னீசின் அக்கேயா மற்றும் மெசினியாவுக்கு அடுத்து மூன்றாவது அதிக மக்கள்தொகை கொண்ட பிராந்திய அலகாகும். 70% முதல் 75% வரையிலான மக்கள் மலைகளை அடுத்த வளமான நிலங்களில் வாழ்கின்றனர்.
| 1940 | 186,945 |  |
| --- | --- | --- |
| 1961 | 188,861 |  |
| 1981 | 217,371 |  |
| 2001 | 193,288 |  |
| 2011 | 159,300 | } |
பண்டைய எலிசின் மக்கள்தொகை (கிமு 1000-1 முதல்) 5,000 முதல் 10,000 வரை இருந்தது. அது கிமு 1 இல் 10,000 அல்லது 20,000 ஐ எட்டியது. மக்கள் தொகை 1981 இல் 217,000 ஐ எட்டியது, ஆனால் அதன் பின்னர் குறைந்து வருகிறது. 20 ஆம் நூற்றாண்டின் நடுப்பகுதியில் 10,000 க்கும் அதிகமான மக்கள்தொகையைக் கொண்ட மிகப்பெரிய நகரமாக பைர்கோஸ் ஆனது, மேலும் 1980 களின் பிற்பகுதியில் 20,000 க்கும் அதிகமாக இருந்தது. தென்கிழக்கு மற்றும் கிழக்கில் மக்கள் தொகை குறைந்து வரும் அதே வேளையில் வடமேற்கில் மக்கள் தொகை அதிகரித்து வருகிறது.
# அனாக்டோரியம்

**அனக்டோரியம்** அல்லது **அனக்டோரியன்** (*Anactorium* or *Anaktorion*, ) என்பது பண்டைய அகர்னானியாவில் இருந்த ஒரு நகரமாகும். இது அம்ப்ராசியோட் வளைகுடாவின் முகத்துவாரத்தில் அமைந்திருந்தது. அயோனியன் கடலில் இருந்து அம்ப்ராசியோட் வளைகுடாவிற்குள் நுழைந்ததும், ஆக்டியத்திற்கு அடுத்தான அகார்னானியாவின் முதல் நகரமாகும். அகார்னானியாவில் இருந்து இது 40 ஸ்டேடியன் தொலைவில் இருந்தது. இது அனக்டோரியத்தின் பிரதேசத்தில் இருந்தது. இந்த நகரம் சில காலம் கிரேக்கத்தின் இந்த பகுதியின் மிக முக்கியமான பகுதிகளில் ஒன்றாக இருந்தது. இது கொரிந்தியர்கள் மற்றும் கோர்சிரேயர்களால் குடியேற்றமாக உருவாக்கப்பட்டது. ஆனால் இந்த மக்களுக்கு இடையே நடந்த போரில், பொ.ச.மு. 432 இல் கொரிந்தியர்கள் மோசடி செய்து இந்த இடத்தைக் கைப்பற்றினர். பொ.ச.மு. 425 வரை கொரிந்தியர்களின் கைகளில் இது இருந்தது. ஏதெனியர்களின் உதவியுடன் அகர்னானியர்களால் கைபற்றப்பட்டபோது கொரிந்திய குடியேறிகள் வெளியேற்றப்பட்டனர். அகஸ்ட்டஸ் இதன் குடிமக்களை நிக்கோபோலிஸ் நகரத்திற்கு புலம் பெயரவைத்தார்.  
இந்த பண்டைய நகரின் தளமானது நவீன நியா கமரினாவுக்கு அருகில் ஏஜி பெட்ரோசில் அமைந்துள்ளது.
# நீலாய்

**நீலாய்** (மலாய்: *Nilai*; ஆங்கிலம்: *Nilai*; சீனம்: 汝来); என்பது மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்துள்ள ஒரு நகரம். சிலாங்கூர் மாநிலத்திற்கு அருகாமையில் அமைந்து உள்ளது.  
கோலாலம்பூர் அனைத்துலக விமான நிலையத்திற்கு அருகாமையில் இருப்பதால், இந்த நகரம் வேகமாக வளர்ந்து வருகிறது.  
நெகிரி செம்பிலான் மாநிலத்தின் தலைநகரான சிரம்பான் நகரத்திற்கும் சிலாங்கூர் மாநிலத்தில் உள்ள காஜாங் நகரத்திற்கும் இடையே கிட்டத்தட்ட பாதி தூரத்தில் நீலாய் நகரம் உள்ளது. மேலும் அந்த இரண்டு நகரங்களையும் இணைக்கும் இரயில்பாதையின் வழியிலும் இந்த நகரம் அமைந்து உள்ளது.  
நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 20 கி.மீ. தொலைவிலும்; கோலாலம்பூர் மாநகரில் இருந்து தெற்கே 50 கி.மீ. தொலைவிலும்; நீலாய் நகரம் அமைந்து உள்ளது.
# நீலாய்

## பொது

நீலாய் அதன் கல்வி நிறுவனங்கள் மற்றும் ஆராய்ச்சி மையங்களுக்குப் பெயர் பெற்றது. நெகிரி செம்பிலான் அரசாங்கம் 1990-களில் இந்த நகரத்தை கல்வி மற்றும் ஆராய்ச்சி மையமாக மாற்ற முடிவு செய்தது.
# சிறீ ஆஞ்சநேயர் கோவில்

**சிறீ ஆஞ்சநேயர் கோவில்** (*Sri Anjaneyar Kovil*) இலங்கையின் கொழும்பு நகரிலிருந்து ஒன்பது கிலோமீட்டர் தொலைவில் உள்ள கல்கிசை பகுதியில் அமைந்துள்ள ஓர் இந்து ஆலயமாகும். இந்து இதிகாசமான இராமாயணத்தின் மையப் பாத்திரங்களில் ஒன்றான அனுமானுக்கு இக்கோவில் அர்ப்பணிக்கப்பட்டுள்ளது. மேலும் இங்கு நந்தி, நவகிரகம், ராமர், சீதை, பார்சுவநாதரின் சமண சிலைகள் மற்றும் விநாயகர் சிலைகள் போன்றவையும் உள்ளன. இலங்கையில் 1996 ஆம் ஆண்டு சூன் மாதம் 30 ஆம் தேதி நிறுவப்பட்ட இக்கோவில், பஞ்சமுகம் எனப்படும் ஐந்து முகங்கள் கொண்ட அனுமான் சிலை உள்ள ஒரே இந்து ஆலயமாகக் கருதப்படுகிறது. உலகிலேயே ஆஞ்சநேயருக்கு தேர் உள்ள ஒரே கோவில் இது என்றும் கூறப்படுகிறது.
# தடாகம் பள்ளத்தாக்கு

**தடாகம் பள்ளத்தாக்கு**, தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டம், பெரியநாயக்கன்பாளையம் ஊராட்சி ஒன்றியம் பகுதியில் உள்ளது. இது கோயம்புத்தூர் நகரத்திற்கு மேற்கே 15 கிலோ மீட்டர் தொலைவில் உள்ளது. மேற்குத் தொடர்ச்சி மலையடிவாரத்தில் அமைந்த தடாகம் பள்ளத்தாக்குப் பகுதியில் கவுசிகா நதி மற்றும் சங்கனூர் ஓடை போன்ற 50க்கும் மேற்பட்ட நீரோடைகள் பாய்கிறது. எனவே தடாகம் பள்ளத்தாக்கை காப்புக் காடாக அறிவிக்க வேண்டும் என தடாகம் பள்ளத்தாக்குப் பகுதி வேளாண் மக்கள் அரசுக்கு கோரிக்கை வைத்துள்ளனர்.  
மலைவாழ் பழங்குடியினர் அதிகம் வாழும் தடாகம் பள்ளத்தாக்கில் சின்னத்தடாகம், நஞ்சுண்டபுரம், பன்னிமடை, சோமயாம்பாளையம் மற்றும் வீரபாண்டி எனும் 5 மலை கிராம ஊராட்சிகள் உள்ளது.  
தடாகம் பள்ளத்தாக்கு நீர் வளமும், நில வளமும் கொண்டது. இப்பள்ளத்தாக்கில் செம்மண் போன்ற கனிம வளங்கள் நிறைந்தது. நீர் வளமும், காடு வளமும், நில வளமும் கொண்ட தடாகம் பள்ளத்தாக்கில் அனுமதியின்றியும், விதிமுறைகளுக்கு முரணாக 197 செங்கல் சூளைகள் செயல்படுகிறது. செங்கல் சூளை நடத்துவோர்களால் இப்பள்ளத்தாக்கின் கனிம வளக்கொள்ளை, காடழிப்பு, அரசு நிலம் மற்றும் புறம்போக்கு ஆக்கிரமிப்பு, நீர் ஆதாரங்கள் மறிப்பு, குழந்தை தொழிலாளர், கொத்தடிமை முறை போன்ற விதிமீறல்களில் ஈடுபடுபட்டனர். மேலும் கவுசிகா நதி மற்றும் சங்கனூர் நீரோடைகள் இப்பள்ளத்தாக்கின் செங்கல் சூளைகளால் மாசடைந்து போனது. தடாகம் பள்ளத்தாக்குப் பகுதியை சுற்றுச் சூழல் மாசிலிருந்து மீட்க நடவடிக்கை எடுக்க சமூக ஆர்வலர்கள் அரசுக்கு கோரிக்கை வைத்துள்ளனர்.  
2022-ஆம் ஆண்டில் சுற்றுச்சூழல் மாசு காரணமாகவும், நீதிமன்ற உத்தரவாலும் தடாகம் பள்ளத்தாக்குப் பகுதியில் இயங்கி வந்த அனைத்து செங்கல் சூளைகள் மூடப்பட்டது. ஆனைகட்டி, பெரியநாயக்கன்பாளையம் மற்றும் துடியலூர் உள்ளது. ஏப்ரல் 2018 முதல் இப்பகுதியில் சட்டம் & ஒழுங்கை கண்காணிக்க காவல் நிலையம் ஏற்படுத்தப்பட்டது.
# தடாகம் பள்ளத்தாக்கு

## அர்ச வித்தியா குருகுலம்

வேதாந்தக் கல்வி பயில்வதற்கான அர்ச வித்தியா குருகுலத்தை, தடாகம் பள்ளத்தாக்கில் அமைந்த ஆனைகட்டியில் சுவாமி தயானந்த சரசுவதி நிறுவியுள்ளார்.
# குல்ச்சா (ரொட்டி)

**குல்ச்சா (ரொட்டி)** என்பது இந்திய துணைக்கண்டத்தில் தோன்றிய லேசான புளித்த தட்டையான ரொட்டி வகையாகும்.
# குல்ச்சா (ரொட்டி)

## செய்முறை

குல்ச்சா மைதா மாவு, தண்ணீர், ஒரு சிட்டிகை உப்பு மற்றும் புளிப்பேற்றியான (ஈசுட்டு அல்லது பழைய குல்ச்சா மாவு) ஆகியவற்றிலிருந்து தயாரிக்கப்படுகிறது. கையால் ஒன்றாகப் பிசைந்து மிகவும் கெட்டியான மாவை திரட்டவும். ஈரமான துணியால் மூடப்பட்ட இந்த மாவை ஒரு மணி நேரம் வெதுவெதுப்பான இடத்தில் வைக்கவும். மாவில் சிறிது புளிப்பு ஏறும். ஆனால் அதிகமாக ஏறாது.. மாவை மீண்டும் கையால் பிசைந்து, திரட்டி சப்பாத்தி உருட்டுக் கட்டையில் வைத்து தட்டையாக, வட்ட வடிவில் உருட்டவும். இதனை ஒரு களிமண் அடுப்பில் (" தந்தூர் ") இட்டு வாட்டவும். வாட்டும்போது, அதில் வெண்ணெய் அல்லது நெய் தடவவும். நெய் அல்லது வெண்ணெய் தேவையில்லை என்றால் இந்திய கறியுடன் உண்ணலாம். குறிப்பாக, சோளே எனப்படும் காரமான வெள்ளை சன்னா கறி, *குல்ச்சாவுடன்* சாப்பிடுவதற்கு ஏற்ற உணவாகும்.